1965 Rawson Sloop Zeil Boot te koop - nl.yachtworld.com
US$ 9,000 (EUR 7,296)
Aantal watertanks: 65 Plastic (1 Gallons)
Aantal brandstoftanks: 45 (1 Gallons)
DVD speler - Tosbiba
Stormfok - Woking jib
Handmatig pomptoilet - With fresh water Blog 5 oor Liedjieskryf 101 deur Jakkie Louw | JA.FM
Sluit aan ja Wie is ons Blog 5 oor Liedjieskryf 101 deur Jakkie Louw Gepos op May 24th, 2011	deur Ja_Broer
Oefening 1: Die skryf van jou woorde
Skryf die naam van jou meisie of vrou neer.
Hoe voel jy oor haar:
Skryf nou die naam en gevoel vertikaal neer en probeer ‘n gediggie in die “liedjieformaat” skryf. Kom ons probeer:
My mooiste drome word nou waar
Is ons liefde amper klaar
Chardonay vir my en jou
Hoor jy my lied, ek bly getrou
Engele het dit geweet
Liefde sal jou hart opvreet
Lang jare sal ek jou nog soen
En dis wat jy aan my doen
Verlief bly ek op jou Michelle
En vir jou sal ek sing
Raak jy ook lus om te bel
Liefdevol het ek jou bemin
Is dit die einde of net die begin
Ek sal jou in liefde verdrink
Fanaties as jy vir my wink
Jy mag dalk nou dink:
Die woorde maak nie sin nie, en
Die vertikale letter is nou klaar. Wat nou?
Jy het nou die “geraamte” van jou liedjie, en kan nou verder peuter om die storie mooi te skryf. Nadat jou vertikale woorde gevestig is, kan jy inisiatief gebruik en self verder aangaan. Jy kan selfs hierdie twee woorde rondskommel en verder skryf. En wanneer jy die liedjie eendag vir Michelle speel, gaan sy nie oplet of omgee dat jy net die twee woorde gebruik het om die fondamente van jou liedjie neer te lê nie.
(WENK: As bogenoemde te moeilik is, probeer ietsie maklikers soos bv. ANEL en LIEF. Dit sal genoeg wees vir jou eerste twee verse. Dan kan jy lostrek met die koor op jou eie manier.)
Doen hierdie oefening totdat jy dit regkry. Hoe meer jy dit doen, hoe meer sal die liedjies begin sin maak.
Oefening 2: Melodie
Hierdie is spesiaal vir diegene wat regtig nie ‘n idee het waar om te begin nie.
Skryf ‘n paar woorde neer in die liedjieformaat wat ek vroeër genoem het. Vat dan jou gunsteling liedjie se wysie en sing jou woorde op die bekende wysie.
Kom ons probeer gou met 3 Pikkewyne.
Ek was so lief vir jou
Ek wou met jou trou
Jy was so mooi
Jy het my hart gegooi
Maar nou is jy weg
Ek voel al lank so sleg
En ek wil jou sê
Jy bly steeds die mooiste gesiggie
Ek skryf steeds vir jou mooi gediggies
Ons kyk saam vir Kaapstad se liggies
Dit is so lekker, ek gaan nooit weer terug nie.
(WENK: Hierdie liedjie is baie “catchy”, so jou woorde raak vir jou lekker om te sing. Nou vat jy daardie woorde wat jy geskryf het, skeur dit in duisende stukkies, wag so 30 minute en skryf dan neer wat jy onthou van die liedjie. ONTHOU: As jy hierdie reël wil toepas moet jy seker maak dat die liedie wat jy gebruik wel twee verse en dan ‘n koor het. Daar is honderde ander liedjieformate wat ek later sal behandel. Vir nou wil ek jou net help om uit die blokke te kom.
“Rule of thumb. Gooi die liedjie weg en begin oor. Jy sal net die mooi dele onthou en die oorskryf.” Sean Else
Jy kan dus jou gunsteling Engelse of Afrikaanse liedjies gebruik om jouself te toets.
LET WEL: Hierdie is net ‘n oefening, so moet asseblief nie die bekende liedjie se wysie net so gebruik en opneem, sonder om die regte van die liedjie te bekom nie. Jy kan in groot moeilikheid kom. Dis nou wanneer die Afrikaanse-Engelsman sal sê… jy pleeg plagiaat. Hierdie oefening kan wel waardevol wees met die ritme en vorming van die liedjie.
Mense vra my altyd: “Wat kom eerste. Die liedjie se woorde of die melodie?”
Wat was eerste. Die hoender of die eier?
Hierdie is die liedjieskrywer se keuse en hang van persoon tot persoon af. Party musikante soos Elton John sal net die melodie skryf en ‘n liriekskrywer, sal weer die woorde van die liedjie skryf. Ander skrywers komponeer die melodie en skryf die woorde self vir ‘n liedjie. In Suid-Afrika skryf klomp mense soms saam aan ‘n liedjie (melodie en woorde), soos bv Marc Brendon en Don Kelly en ook Sean Else en Johan Vorster.
Oefening 3: Ritme van jou woorde en melodie
Nou weet jy min of meer hoe om woorde in die regte formaat te sit en iets te skryf wat vir jou mooi is. Jy gaan soek toe ‘n pel en sing vir hom so half en half ‘n melodie wat jy in gedagte het vir jou liedjie, en jy wil hê hy moet jou help met ‘n paar chords op die kitaar of klavier of so. Tensy jy ‘n meestersgraad in musiek het, of musiek nou al doen vir ‘n paar jaar, ”KEEP IT SIMPLE”.
“Mense wat my CD’s koop is nie musikante nie, hulle is Pikkewyne.” Jakkie Louw
Hier is ‘n goeie tip: drie akoorde is oorgenoeg om ‘n wysie bymekaar te sit vir ‘n liedjie. Selfs twee akoorde kan werk. Onthou dat die luisteraar nie luister hoe musikaal jy is nie. Hy wil net lekker na die liedjie kan luister.
Beautiful in Beaufort-wes het in die eerste helfte van die liedjie net twee akkoorde. A en E. All along the watchtower van Bob Dylan het net 3 akkoorde reg deur die hele liedjie, en is een van sy grootste treffers.
(WENK: Hoe minder die akkoorde op die woorde val, hoe beter)
“Pak op, pak op
Sit jou goedjies op jou kop.
More gaan ons weg
Ver van hier weg”. David Kramer
Aan die begin gaan dit lekker stupid klink, maar ‘n baba lyk ook lekker deur die mis as hy sy eerste tree gee. Hou net aan oefen. Dit sal regkom, ek belowe.
Kom ons probeer nou hierdie akkoorde met die woorde wat ons in oefening 1 geskryf het. Ek gaan die tyd wat die akkoord gespeel moet word, reg bo die woord sit. Vanaf daardie woord moet die ritme 1-2-3 gaan.
Hoor jy my lied ek bly getrou
Kan jy al die melodie begin hoor in jou kop? Hierdie klink dalk lekker flou, maar die oefening sal jou uitdaag en regtig die vaardigheid leer van hoe om ritme, woorde en melodie te kombineer. En dis al waaruit ‘n liedjie bestaan.
5 Reaksies op Blog 5 oor Liedjieskryf 101 deur Jakkie Louw
Meermin says:	June 21, 2011 at 6:18 am	Ekke kan nie saam skryf nie, het nie ‘n meisie of vrou nie ….
Reply	Erna Clunie says:	September 28, 2011 at 8:43 am	Jakkie, ek het iewers gehoor bdat jy opleidingsessies oor liedjie skryf aanbied. Ek is ‘n onderwyseres wat kultuurdinge by die skool reel en dink so n sessie saam mmet jou kan dalk interessant wees. Hoe kan ek jou kontak? Erna 0823902413
Reply	Ja_Broer says:	September 28, 2011 at 8:51 pm	Stuur ‘n epos aan musiekguru@ja.fm en ons sal aanstuur aan Jakkie.
Reply	Juanita says:	April 16, 2012 at 10:47 am	Ek het al ‘n klompie gedigte – alias liedjies geskryf en sal graag iemand se mening daaroor wil he – ek is nie ‘n sanger nie, maar ek is baie lief vir musiek en dalk net dalk sal iemand eendag een van my liedjies gebruik of selfs ‘n gedeelte daarvan kan gebruik. Hoe kan ek raad op hierdie onderwerp kry?
Reply	Ja_Broer says:	April 17, 2012 at 5:12 am	Stuur vir musiekguru@mweb.co.za ‘n e-pos adres hieroor met al jou besonderhede en ons sal aanstuur aan Jakkie Louw
Comment	You may use these HTML tags and attributes: <a href="" title=""> <abbr title=""> <acronym title=""> <b> <blockquote cite=""> <cite> <code> <del datetime=""> <em> <i> <q cite=""> <strike> <strong> « En die MTN SAMA gaan aan… Teken In Wat dink jy?